Més de 650 alumnes viatgen als principis del cinema amb la música al piano de Jorge Gil Zulueta
04 de març 2020

​![](/media/abjaz1mi/88-c_educamusica-22.jpg)  
  

Alumnat dels CEIP Tierno Galván, Cervantes, La Pinaeta, Vilamar i Begonya disfrutaren ahir dimarts, 3 de març, en el Teatre de Begonya d’un viatge musical i visual a les primeres projeccions dels germans Lumière, Méliès i el cinema còmic de Chaplin en una nova edició de les audicions escolars d’Educamúsica on rememoraren la figura del pianista en les sales de projecció del cinema mut de la mà del pianista Jorge Gil Zulueta.

Més de 650 alumnes viatjaren al passat amb projeccions com ara _El cavall en moviment_ (1887) d’Edward Muybridge; _Eixida dels obrers de la fàbrica Lumière en Lyon Monplaisir_ (1895) i _L’arribada del tren_ (1895) dels germans Luimère; el _Viatge a la Lluna_ (1902) de George Méliès o _Un dia de plaer_ (1919) de Charles Chaplin, amenitzades amb peces improvisades amb el piano de Begonya, però també amb un repertori preparat. 

  

![](/media/oqmnsacr/88-c_educamusica-5.jpg)  

Els objectius d’esta jornada van des d’apreciar les primeres pel·lícules de l'inici del cinema que amb escassos mitjans aconseguien, d'una manera innocent, narrar una història o una situació amb el gran invent que va suposar el cinematògraf, fins a conéixer les diferents funcions expressives i artístiques que ha tingut la música en la història del cinema, aprendre a apreciar com la música ens situa en llocs, personatges o situacions de la pel·lícula amb determinats fragments musicals o mostrar com s'acompanyaven en directe les pel·lícules mudes i els diferents recursos musicals narratius i expressius empleats.​

*   [](http://www.facebook.com/sharer.php?u=https://aytosagunto.es/va/actualitat/mes-de-650-alumnes-viatgen-als-principis-del-cinema-amb-la-musica-al-piano-de-jorge-gil-zulueta/ "Facebook")
*   [](http://twitter.com/share?url=https://aytosagunto.es/va/actualitat/mes-de-650-alumnes-viatgen-als-principis-del-cinema-amb-la-musica-al-piano-de-jorge-gil-zulueta/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/mes-de-650-alumnes-viatgen-als-principis-del-cinema-amb-la-musica-al-piano-de-jorge-gil-zulueta/ "Linked In")
*   [](mailto:?body=https://aytosagunto.es/va/actualitat/mes-de-650-alumnes-viatgen-als-principis-del-cinema-amb-la-musica-al-piano-de-jorge-gil-zulueta/)